**Rezümé**

**ÉRDEMES-E MAGYARORSZÁGRA HOZNI EGY NEMZETKÖZI RENDEZVÉNYT?**

**Is it worth bringing an international event to Hungary?**

Készítette: CZÚNI DÁNIEL

SZIE, GTK, RGVI, Gazdaság és Vidékfejlesztési Agrármérnök Szak, Területfejlesztő szakirány, levelező, BSc. VII. félév

Témavezető: **Pitlik László**,egyetemi docens, SZIE GTK MY-X Kutatócsoport

A dolgozat központi kérdése: vajon érdemes-e egy nemzetközi rendezvényt Magyarországon is megrendezni? A kérdés maga a vidékfejlesztési aktivitások megalapozására szolgáló, nagymértékben általánosítható kérdés, mely operatív szinten képes támogatni üzleti tervezés, hatástanulmány-írás, megvalósíthatósági tanulmánykészítés, SWOT-elemzés, területi tervezés folyamatait. A válasz megtalálása érdekében egy komplex benchmarking elemzés készül. A benchmarking elemzést hasonlóságelemzéssel végeztem. Az attribútumok adatait a Google Trends adatai szolgáltatták, az objektumok az országok. Az országok az elmúlt három évben döntőbe került játékosok nemzetisége alapján kerültek kiválasztásra. A hasonlóságelemzéssel, a minden ország másként egyforma elv alapján, vagyis az intuitív döntés-előkészítés robotizálása keretében bizonyítom, hogy országunknak kifizetődő lenne az esemény megrendezése. A kidolgozott elemző eljárás univerzális jellege kapcsán szinte minden tervezési/döntés-előkészítési folyamat szerves részeként lenne hasznosítható az összes érintett előnyére az elemzés magas fokú automatizáltsága miatt az eredmények kockázatminimalizálásból fakadó értékét és költségigényét összevetve.